Diari Oficial de la Generalitat Valenciana


Sumari del DOGV 5073, del 18-08-2005 (2005/8681)

RESOLUCIÓ de 14 de juliol de 2005, de la Direcció General d'Energia, de la Conselleria d'Infraestructures i Transport de la Generalitat, per la qual s'atorga a Iberdrola Distribución Eléctrica, SAU, l'autorització administrativa per a l'ampliació a 132/20 kV de la subestació transformadora ST Torreblanca, ubicada al terme municipal de Torreblanca, província de Castelló (ATRCCT/2002/5/12).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5073

Data del DOGV
:   18-08-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/8681


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 14 de juliol de 2005, de la Direcció General d'Energia, de la Conselleria d'Infraestructures i Transport de la Generalitat, per la qual s'atorga a Iberdrola Distribución Eléctrica, SAU, l'autorització administrativa per a l'ampliació a 132/20 kV de la subestació transformadora ST Torreblanca, ubicada al terme municipal de Torreblanca, província de Castelló (ATRCCT/2002/5/12). [2005/8681]
  
Vist l'escrit presentat per Iberdrola Distribución Eléctrica, SAU, en data 8 d'abril de 2002, davant del Servici competent en matèria d'energia de Castelló, en què sol·licita que se li concedisca l'autorització administrativa per a l'ampliació a 132/20 kV de la subestació transformadora ST Torreblanca, ubicada al paratge denominat Cerda, al terme municipal de Torreblanca, província de Castelló. Al mencionat escrit, s'adjuntaven dos exemplars de l'avantprojecte tècnic de l'esmentada instal·lació, firmats per l'enginyer industrial Sr. Ángel Fernández Álvarez i visats pel Col·legi Oficial d'Enginyers Superiors Industrials de la Comunitat Valenciana a Castelló el 27 de març de 2002.
  
Vist que els dies 11 i 12 de juny de 2002 es va publicar, respectivament, en el Butlletí Oficial de la Província de Castelló i en el Diari Oficial de la Generalitat Valenciana, l'anunci corresponent a la informació pública prevista en l'article 125 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i a allò que s'ha preceptuat en el Decret 162/90, de 15 d'octubre, del Consell de la Generalitat Valenciana sobre impacte ambiental.
  
D'acord amb la documentació que es troba en l'expedient, no s'han presentat al·legacions a la mencionada sol·licitud en el termini establit reglamentàriament.
  
Vist que de conformitat amb el que establix el citat Reial Decret 1955/2000, es va remetre a l'Ajuntament de Torreblanca, afectat per l'avantprojecte, una separata d'este als efectes d'establir l'oportú condicionat tècnic, i s'informa que per part d'este no hi ha inconvenient tècnic perquè es realitze l'ampliació a 132/20 kV de la subestació transformadora denominada ST Torreblanca.
  
Vist l'informe tècnic favorable de data 16 d'octubre de 2002, emés pel Servici Territorial d'Indústria i Energia de Castelló i remissió posterior de l'expedient.
  
Atés que amb data 13 de juny de 2005 la directora general de Gestió del Medi Natural de la Conselleria de Territori i Habitatge va formular Declaració d'Impacte Ambiental i va estimar acceptable l'ampliació i amb els condicionants que s'arrepleguen en la part dispositiva de la present resolució.
  
Atés que, d'acord amb la documentació que es troba en l'expedient, l'ampliació sol·licitada es realitzarà en els mateixos terrenys ocupats per les instal·lacions actuals.
  
Atés que d'acord amb l'article 38 del Reial Decret 1955/2000 les instal·lacions l'autorització de les quals se sol·licita constituïxen instal·lacions de distribució elèctrica.
  
Vist que Iberdrola Distribución Eléctrica, SAU, està inscrita definitivament en la Secció 1a del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Comerç i Turisme.
  
Atés que d'acord amb l'avantprojecte presentat la finalitat sol·licitada és garantir a llarg termini el proveïment al terme municipal i el seu entorn, i es preveu alimentar la subestació des de la xarxa de 132 kV de la línia Castelló-Ingenio-Benicarló, la capacitat de la qual és superior a la línia d'alimentació actual de 66 kV, i s'obté amb això una millora en el conjunt de funcionament de la xarxa.
  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, en relació, este últim, amb la disposició transitòria que conté.
  
Atés la Direcció General d'Energia competent per a la resolució del present expedient, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia, resol:
  
Primer. Atorgar a Iberdrola Distribución Eléctrica, SAU, l'autorització administrativa per a l'ampliació a 132/20 kV de la subestació transformadora ST Torreblanca, ubicada al paratge denominat Cerda, al terme municipal de Torreblanca, província de Castelló, les característiques principals de la qual són:
  
· Un sistema de 132 kV d'intempèrie amb una configuració de simple barra partida i capacitat per a cinc posicions, de les quals se'n posaran en servici en esta fase un total de quatre, dos de línia, una de transformador i la partició de la qual només es muntaran els dos seccionadors.
  
· Un sistema de 20 kV, esquema de simple barra tipus interior, en cel·les d'aïllament en aire compost per vint-i-cinc posicions, setze de línia, dos de transformador, dos de servicis auxiliars, dos de bateria de condensadors, dos de mesura i una de partició, agrupades en dos mòduls en l'edifici. En l'interior es muntarà 1 BC.
  
· Una transformació dotada d'un transformador de potència trifàsic de relació 132/20 kV-40 MVA, amb la seua corresponent reactància trifàsica limitadora de posada a terra.
  
· Per al subministrament dels servicis propis de la subestació, s'instal·larà en intempèrie un TSA de relació 20/0,380-0,220 kV i 250 kVA de potència.
  
· Un edifici de cel·les i control en què s'ubicaran les cel·les de 20 kV, equips de control, protecció, comunicació, servicis auxiliars en baixa tensió, etcètera.
  
· Pressupost: 1.199.940 euros.
  
La present resolució queda sotmesa a les condicions següents:
  
a) En el termini de dos mesos a partir de la notificació de la present resolució, Iberdrola Distribución Eléctrica, SAU, presentarà en el Servici Territorial d'Energia de Castelló el projecte tècnic d'execució de l'ampliació de la subestació transformadora de 132/20 kV, per a la seua aprovació, si així procedira. Amb anterioritat a la finalització d'este termini podrà sol·licitar la seua ampliació per mitjà de sol·licitud motivada davant d'esta Direcció General d'Energia.
  
b) La instal·lació que cal realitzar complirà amb els reglaments aplicables a este tipus d'instal·lacions, i en particular amb el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.
  
c) L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
d) Condicions d'orde mediambiental:
  
1. Els canvis d'oli de la maquinària i vehicles implicats en les obres es realitzaran disposant davall del vehicle una safata estanca que comprenga la major part de la projecció del vehicle sobre el sòl, i es garantirà que en cap cas puga vessar-se sobre el sòl cap quantitat d'oli. Este residu haurà de ser envasat hermèticament en contenidors dissenyats amb este fi, així com etiquetats i seran entregats a un gestor de residus perillosos autoritzat.
  
2. No es realitzaran canvis d'olis, reparacions i/o llavats de la maquinària que puguen provocar contaminació en el sòl. Si accidentalment es produïra algun abocament directe de materials grassos provinents de maquinària, es procedirà a arreplegar-los junt amb la part afectada de terrenys per al seu posterior tractament o eliminació en centres apropiats.
  
3. Com a mesura de seguretat, el risc d'un abocament incontrolat de l'oli dels transformadors es corregirà construint davall les cisternes d'estos una fosa de formigó armat impermeabilitzat amb reixeta superior per a evitar el pas de flama en cas d'incendi i a fi d'arreplegar els possibles fluids que caiguen sobre estes, tenint en compte que les cisternes tindran capacitat suficient per a acollir la totalitat del fluid del transformador.
  
4. S'evitaran danys a les parcel·les adjacents. En cas d'efectuar-se danys durant la construcció de la subestació a les propietats, estos danys seran rehabilitats o es compensaran de comú acord amb els propietaris afectats.
  
5. Es prendran mesures que minimitzen en la mesura que es puga l'afecció paisatgística que cause l'ampliació. Es recomana la instal·lació d'un tanca perimetral arbòria (Cupressus sempervirens L., sol donar bon resultat en estes condicions).
  
L'enjardinament de la instal·lació afavorix la millora del paisatge.
  
6. La il·luminació de l'ampliació, així com la de la parcel·la ja existent, haurà de ser de baixa contaminació lumínica. S'instal·laran fanals amb bàculs que dirigisquen el feix lluminós cap al sòl, i evitar la dispersió cap al cel.
  
7. Adoptar mesures per a evitar danys a l'avifauna protegida, associada a la zona d'especial protecció per a les aus, del paratge natural del Prat de Cabanes-Torreblanca, i col·locar dispositius salvaocells en els cables d'entrada i d'eixida.
  
8. Si durant l'execució de les obres es produïra qualsevulla troballa d'interés històric, arqueològic o paleontològic, s'informarà la Direcció General de Patrimoni Cultural Valencià de la Conselleria de Cultura, Educació i Esport, de forma immediata, i s'adoptaran les mesures pertinents amb vista a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, de la Generalitat Valenciana, del Patrimoni Cultural Valencià.
  
9. Dur a terme el Programa de Vigilància Ambiental de l'Estudi, incloent en este els punts següents:
  
- Aplicació de mesures exhaustives en el manteniment dels distints equips i sistemes relacionats amb l'ús de SF6.
  
- Dur a terme un seguiment sobre la creació de camps electromagnètics per a garantir que es troben per davall dels límits establits en la ?Recomanació del Consell de la Unió Europea de 12 de juliol de 1999?.
  
- Control de l'efectivitat dels dispositius empleats per a evitar col·lisió o electrocució de l'avifauna.
  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.